# Príručka používateľa

# Osobný počítač VAIO Pro 11/13SVP1121/SVP1321

Tlač

## Poznámky k používaniu modulu TPM (modely vybavené bezpečnostným čipom modulu TPM)

Pred používaním modulu Trusted Platform Module (TPM) si prečítajte nasledujúce opatrenia týkajúce sa správneho používania.

### ﻿Poznámky k nastaveniam systému BIOS

- Zmenou nastavení modulu TPM na obrazovke s nastaveniami systému BIOS stratíte prístup k údajom šifrovaným pomocou modulu TPM. Ak ste údaje šifrovali pomocou modulu TPM, pred zmenou nastavení vytvorte v prípade potreby ich záložnú kópiu.

- Skôr než na obrazovke s nastaveniami systému BIOS povolíte modul TPM, nastavte heslo systému BIOS, čím zabránite neoprávneným používateľom zmeniť nastavenia modulu TPM. Ďalšie informácie nájdete v časti Nastavenie a zmena hesla pri zapnutí.

### ﻿Poznámky k správe údajov pomocou modulu TPM

- Funkcia zabezpečenia TPM v počítači VAIO nezaručuje úplné zabezpečenie vašich údajov ani hardvéru.

- Spoločnosť Sony nepreberá zodpovednosť za žiadne problémy ani poškodenie v dôsledku vášho používania alebo neschopnosti používať modul TPM.

- Zálohujte svoje údaje v module TPM alebo vo vstavanom úložnom zariadení skôr, než necháte svoj počítač VAIO opraviť. Prístup k zálohovaným údajom chráňte pred ostatnými používateľmi.

  Spoločnosť Sony nepreberá zodpovednosť za žiadnu stratu údajov v dôsledku opráv.

- V prípade potreby výmeny základnej dosky počítača počas opravy sa vymení aj modul TPM.

- Prevádzku a údržbu údajov súvisiacich s modulom TPM vykonávate na vlastné riziko. Spoločnosť Sony nepreberá zodpovednosť za žiadne problémy v dôsledku prevádzky a údržby.

Prejsť na začiatok stránky