# Príručka používateľa

# Osobný počítač VAIO Pro 11/13SVP1121/SVP1321

Tlač

## Čo robiť, ak počítač VAIO nemožno vypnúť?

- Podľa niektorého z nasledujúcich postupov ukončite všetky spustené aplikácie a vypnite počítač VAIO znova.

  - Presuňte aplikáciu zo stredu hornej časti obrazovky do stredu dolnej časti. Ďalšie informácie nájdete v časti Zatvorenie aplikácií.

  - Stlačte klávesy Alt+F4.

    V prípade neuložených údajov ich po zobrazení výzvy na potvrdenie uložte.

    Stláčajte klávesy Alt+F4, až kým sa nezobrazí okno Vypnúť systém Windows (Shut Down Windows). Potom z rozbaľovacieho zoznamu vyberte položku Vypnúť (Shut down) a OK.

- Ak ste v počítači VAIO nainštalovali novú aplikáciu, skontrolujte, či správne funguje, či sú jej údaje v poriadku a či ste ju správne používali.

- Technickú podporu vám poskytne vydavateľ aplikácie alebo určený predajca.

- Ak ste k počítaču VAIO pripojili periférne zariadenia, napríklad tlačiareň alebo zariadenie USB, alebo ak je počítač pripojený k sieti, odpojte všetky periférne zariadenia alebo sieťové pripojenie počítača a potom vypnite počítač.

  Kým počítač komunikuje s periférnym zariadením alebo sieťou, systém Windows neumožňuje vypnúť počítač. Okrem toho ovládače niektorých periférnych zariadení nepodporujú funkciu vynúteného vypnutia počítača.

- Ak obrazovka počítača prestane reagovať, stlačte klávesy Ctrl+Alt+Delete, v pravom dolnom rohu obrazovky počítača vyberte položku(Vypnúť (Shut down)) a potom vyberte položku Vypnúť (Shut down).

- Ak počítač VAIO prestane reagovať, kým sa zobrazuje hlásenie upozorňujúce na ukladanie nastavení alebo vypínanie počítača, postupujte podľa nasledujúcich pokynov.

  - Stlačte kláves Enter.

    Chvíľu počkajte.

  - Ak problém pretrváva, stlačte klávesy Ctrl+Alt+Delete.

    Chvíľu počkajte.

- Ak počítač VAIO nemôžete vypnúť ani po vykonaní všetkých krokov uvedených vyššie v rámci tejto témy, vykonajte nasledujúce operácie.

  Ak budete postupovať podľa týchto krokov, môžu sa poškodiť údaje, s ktorými pracujete. Pred vykonaním týchto operácií odpojte počítač od siete.

  - Stlačte klávesy Ctrl+Alt+Delete, v pravom dolnom rohu obrazovky počítača vyberte položku(Vypnúť (Shut down)) a potom vyberte položku Vypnúť (Shut down).

  - Stlačte a aspoň štyri sekundy podržte tlačidlo(Napájanie (Power)).

  - Odpojte sieťový adaptér, zatlačte tlačidlo odpojenia batérie a podržte ho stlačené počas troch až piatich sekúnd pomocou tenkého rovného predmetu (napríklad spinky na papier).

Prejsť na začiatok stránky