# Príručka používateľa

# Osobný počítač VAIO Pro 11/13SVP1121/SVP1321

Tlač

## Zmena výstupného zvukového zariadenia

Ak sa z externého zariadenia pripojeného k počítaču VAIO nereprodukuje zvuk, musíte zmeniť zariadenie na výstup zvuku.

1. Otvorte okno Ovládací panel (Control Panel) a vyberte položku Hardvér a zvuk (Hardware and Sound). (Informácie o otvorení okna Ovládací panel (Control Panel) nájdete v časti Otvorenie okna Ovládací panel (Control Panel).)
2. Vyberte položku Zvuk (Sound).
3. Vyberte kartu Prehrávanie (Playback).
4. Skontrolujte, či sa vedľa ikony zariadenia, z ktorého chcete reprodukovať zvuk počítača, nachádza značka začiarknutia.

   Ak sa vedľa ikony nenachádza značka začiarknutia, začiarknite ju a kliknite na položku Nastaviť predvolené (Set Default).

5. Vyberte položku OK.

#### Zmena vzorkovacej frekvencie a bitovej hĺbky

Vzorkovaciu frekvenciu a bitovú hĺbku digitálneho zvukového výstupného signálu by ste mali nastaviť podľa digitálneho zvukového zariadenia.

Postupujte podľa krokov č. 1 až 3 vyššie a vyberte ikonu zariadenia HDMI alebo ikonu OPTICKÝ VÝSTUP (OPTICAL OUT) (optický digitálny zvukový výstup) a potom položku Vlastnosti (Properties). Na karte Spresniť (Advanced) vyberte vzorkovaciu frekvenciu a bitovú hĺbku (napríklad 16 bitov, 48 000 Hz (kvalita DVD)), ktorú zariadenie podporuje, a potom položku OK.

Prejsť na začiatok stránky

### Súvisiaca téma

- Pripojenie externých reproduktorov, slúchadiel alebo náhlavnej súpravy
- Pripojenie vysokokvalitného zariadenia na výstup digitálneho zvuku medzi počítač VAIO a televízor

Prejsť na začiatok stránky