# Príručka používateľa

# Osobný počítač VAIO Pro 11/13SVP1121/SVP1321

Tlač

## Komunikácia s iným zariadením BLUETOOTH(R), napríklad myšou

K počítaču VAIO môžete pripojiť zariadenia BLUETOOTH.

Podrobné informácie o komunikácii BLUETOOTH nájdete v časti Informácie o funkcii BLUETOOTH(R).

1. Otvorte kľúčové tlačidlá a vyberte kľúčové tlačidloNastavenie (Settings). (Informácie o otvorení kľúčových tlačidiel nájdete v časti Otvorenie kľúčových tlačidiel.)
2. V pravom dolnom rohu vyberte položku Zmeniť nastavenie PC (Change PC settings).
3. Na ľavej table obrazovky Nastavenie PC (PC settings) vyberte položku Bezdrôtové (Wireless).
4. Zmeňte nastavenie Režim Lietadlo (Airplane mode) na možnosť Vypnuté (Off) a nastavenia Bluetooth na možnosť Zapnuté (On).
5. Na ľavej table obrazovky Nastavenie PC (PC settings) vyberte položku Zariadenia (Devices).
6. Ak pripájate myš BLUETOOTH, zapnite ju a stlačte tlačidlo na pripojenie myši.

   Postup prípravy zariadenia na pripojenie nájdete v príručke dodanej so zariadením BLUETOOTH.

7. Vyberte položku Pridanie zariadenia (Add a device).

   Počítač VAIO vyhľadá zariadenia a zobrazí ich zoznam.

   Podľa pokynov na obrazovke zaregistrujte svoje zariadenie.

#### Poznámka

- V závislosti od zariadenia BLUETOOTH môže určitý čas trvať, kým ho počítač VAIO vyhľadá.

  Ak sa zariadenie nezobrazí v zozname, zopakujte postup prípravy zariadenia na pripojenie (napríklad stlačením tlačidla na pripojenie).

- Postup vytvorenia pripojenia sa môže líšiť v závislosti od zariadenia BLUETOOTH. Postup nájdete v príručke dodanej so zariadením.

#### Rada

- Ak je počítač VAIO kompatibilný s vysokorýchlostnou technológiou BLUETOOTH a chcete ho používať na vysokorýchlostnú komunikáciu, v kroku č. 4 zmeňte nastavenie Wi-Fi v časti Bezdrôtové zariadenia (Wireless devices) na možnosť Zapnuté (On).

- Ak zariadenie BLUETOOTH vyžaduje overenie, aby sa mohlo vytvoriť pripojenie, zobrazí sa okno na zadanie prístupového kódu. Ak chcete prístupový kód zdieľať medzi zariadením BLUETOOTH a počítačom VAIO, postupujte podľa pokynov na obrazovke. Ak sa nechcete pripojiť, kliknite v okne na tlačidlo Zrušiť (Cancel).

  - Prístupový kód je tajné číslo zadávané používateľom pri overovaní, ktoré umožňuje vzájomnú komunikáciu dvoch zariadení BLUETOOTH. Ak chcete umožniť vzájomnú komunikáciu zariadení, zadajte ten istý alfanumerický reťazec (rozlišujú sa malé a veľké písmená) v obidvoch zariadeniach. Prístupový kód môžete zmeniť pri každom overovaní za predpokladu, že pri overovaní zadáte ten istý prístupový kód v oboch zariadeniach. Podrobné informácie o prístupovom kóde zariadenia BLUETOOTH nájdete v príručke dodanej so zariadením. Ak sa určitý čas nezadá žiaden prístupový kód BLUETOOTH, pripojenie sa ukončí z bezpečnostných dôvodov. V takom prípade to skúste znova.

- Ak chcete získať podrobné informácie, otvorte časť Pomoc a technická podpora pre systém Windows (Windows Help and Support) (Otvorenie okna Pomoc a technická podpora pre systém Windows (Windows Help and Support)) a do vyhľadávacieho poľa zadajte výraz „BLUETOOTH“.

Prejsť na začiatok stránky

### Súvisiaca téma

- Informácie o funkcii BLUETOOTH(R)
- Zastavenie komunikácie prostredníctvom funkcie BLUETOOTH(R)
- Poznámky k používaniu funkcie BLUETOOTH(R)
- Informácie o zabezpečení funkcie BLUETOOTH(R)

Prejsť na začiatok stránky