# Príručka používateľa

# Osobný počítač VAIO Pro 11/13SVP1121/SVP1321

Tlač

## Úvodné informácie

Blahoželáme vám ku kúpe počítača VAIO(R).

### Informácie o konfigurácii počítača VAIO

Ak chcete získať informácie o konfigurácii počítača VAIO, navštívte webovú lokalitu technickej podpory online spoločnosti Sony. Ďalšie informácie nájdete v časti Informácie o webovej lokalite technickej podpory online.

Niektoré funkcie, možnosti a dodané položky nemusia byť v počítači VAIO dostupné.

#### Funkcie

Dostupné funkcie sa líšia v závislosti od modelu alebo vybratých možností. V niektorých modeloch nemusia byť dostupné všetky funkcie uvedené v tejto príručke.

#### Ilustrácie

Ilustrácie, fotografie alebo snímky obrazoviek znázornené v tejto príručke sa môžu mierne odlišovať v závislosti od modelu alebo vybratých možností.

#### Aplikácie

Vopred nainštalované aplikácie sa môžu líšiť v závislosti od modelu alebo vybratých možností. Aplikácie opísané v tejto príručke nemusia byť v počítači VAIO vopred nainštalované.

### Dodané príručky

S počítačom VAIO sa dodávajú nasledujúce príručky.

#### Elektronická dokumentácia

- Príručka používateľa – úvodná verzia (Vitajte)

  Vopred nainštalovaná príručka len s niektorými informáciami o počítači VAIO. Zameriava sa na technickú podporu a pripojenie na internet. Dokument Príručka používateľa – úvodná verzia po aktualizácii nahradí úplná verzia dokumentu Príručka používateľa (táto príručka).

- Príručka používateľa (táto príručka)

  Obsahuje všeobecné informácie a pokyny na ovládanie počítača VAIO vrátane informácií o technickej podpore a riešení problémov.

#### Tlačená dokumentácia

- Sprievodca rýchlym uvedením do prevádzky

  Obsahuje prehľad informácií o tom, ako nastaviť a začať používať počítač VAIO.

- Sprievodca obnovou, zálohovaním a odstraňovaním porúch

  Obsahuje informácie o obnove a zálohovaní počítača VAIO, ako aj informácie o riešení problémov.

- Bezpečnostné nariadenia a informácie o technickej podpore

  Tento dokument si pozorne prečítajte, skôr ako aktivujte bezdrôtové funkcie, napríklad bezdrôtovú sieť LAN alebo technológiu BLUETOOTH.

#### Ďalšie zdroje informácií

- Pomoc a technická podpora pre systém Windows (Windows Help and Support)

  Komplexný zdroj praktických rád, výukových programov a ukážok, ktoré vás naučia používať počítač VAIO.

  Informácie o otvorení okna Pomoc a technická podpora pre systém Windows (Windows Help and Support) nájdete v časti Otvorenie okna Pomoc a technická podpora pre systém Windows (Windows Help and Support).

- Súbory Pomocníka k aplikácii

  Súbory Pomocníka k aplikácii sa môžu dodávať s aplikáciami, ktoré sú vopred nainštalované v počítači VAIO. K súborom Pomocníka môžete získať prístup z ponuky Pomocníka.

### Oznámenie

- Copyright 2013 Sony Corporation. Všetky práva vyhradené.

- Bez predchádzajúceho písomného súhlasu sa táto príručka a v nej opísaný softvér nesmú, či už vcelku, alebo po častiach, kopírovať, prekladať ani prevádzať do akejkoľvek strojom čitateľnej podoby.

- Spoločnosť Sony Corporation neposkytuje žiadnu záruku vo vzťahu k tejto príručke, softvéru ani iným informáciám uvedeným v tejto príručke a výslovne odmieta akékoľvek implicitné záruky, záruky obchodovateľnosti alebo vhodnosti na konkrétny účel vo vzťahu k tejto príručke, softvéru alebo k iným takýmto informáciám. Spoločnosť Sony Corporation v žiadnom prípade nezodpovedá za žiadne náhodné, následné ani zvláštne škody, či už založené na porušení práva, zmluve, alebo iných skutočnostiach, ktoré vyplývajú z tejto príručky, softvéru, iných informácií uvedených v tejto príručke alebo ich používania, prípadne s nimi súvisia.

- V príručke sa neuvádzajú označenia (TM) ani (R).

- Spoločnosť Sony Corporation si vyhradzuje právo kedykoľvek vykonať akékoľvek zmeny tejto príručky alebo informácií v nej uvedených bez predchádzajúceho upozornenia.

- Na softvér opisovaný v tejto príručke sa vzťahujú podmienky samostatnej licenčnej zmluvy používateľa.

- Spoločnosť Sony Corporation nezodpovedá a neodškodní vás za stratu žiadnych záznamov uložených v počítači VAIO, na externom záznamovom médiu alebo v záznamových zariadeniach, za žiadne súvisiace straty (vrátane prípadov, keď sa záznamy nevytvoria napríklad pre zlyhanie počítača) ani za situácie, keď sa obsah záznamu vymaže alebo poškodí v dôsledku zlyhania alebo opravy počítača. Spoločnosť Sony Corporation za žiadnych okolností neobnoví obsah zaznamenaný v počítači, na externom záznamovom médiu či v záznamových zariadeniach ani nevytvorí kópiu tohto obsahu.

- Funkcie a technické údaje podliehajú zmenám bez predchádzajúceho upozornenia.

Prejsť na začiatok stránky

### Súvisiaca téma

- Informácie o webovej lokalite technickej podpory online

Prejsť na začiatok stránky